BSC-LT/ACAData huggingface dataset:
[ca] Domènec de Bellmunt (Bellmunt d'Urgell, 1903 - Tolosa de Llenguadoc, 1993) ha estat un dels intel·lectuals més rellevants dels que van sorgir a les Terres de Ponent durant el segle XX. L'article dóna a conèixer, degudament contextualitzades, tres de les seves col·laboracions aparegudes el 1930 al diari lleidatà La Jornada i que són un exemple del pensament polític i de l'activitat periodística del seu autor en els mesos previs a la proclamació de la República

[en] Domènec de Bellmunt (1903, Bellmunt d'Urgell - 1993, Tolosa de Llenguadoc) has been one of the most outstanding intellectuals in the Terres de Ponent area in the 20th Century. This article divulges, in context, three articles that appeared in 1930 in La Jornada (The Journey), a newspaper from Lleida, which exemplify the political thinking and the journalistic activity of their author in the months prior to the declaration of the Second Republic
[ca] Analitzar la influència que posseeix la dimensió afectiva en el procés d'aprendre i ensenyar ciències, en l'eficàcia docent i en el desenvolupament del professor de ciències experimentals, és un àmbit de recerca de summa importància en la formació dels professors novells. Els antecedents indiquen que la formació i el desenvolupament professional del professorat de ciències és un procés complex que afecta de forma holística a la persona i està condicionat no solament per aspectes professionals, sinó també per factors afectius i socials. Per aquest motiu, és necessari l'estudi del domini afectiu en els estudiants de les assignatures de ciències d'educació secundària obligatòria (ESO) i dels professors en formació d'aquestes matèries, ja que el desenvolupament d'actituds positives, a través del foment de sentiments i emocions favorables, facilitarà un canvi en les creences i expectatives, afavorint l'acostament de l'alumnat cap a les ciències.

[en] Analyze the influence that has the emotional dimension in the process of learning and teaching science, teaching effectiveness and the development of Experimental Sciences Professor, is a field of investigacion of utmost importance in the formation of new teachers. The background indicate that the training and the professional development of the Faculty of science is a complex process that affects of holistic to the person shape and is conditioned not only by professional aspects, but also by social and affective factors. For this reason, the study of domain affective in students in the subjects of science teachers in training in these subjects and compulsory secondary education (ESO), is necessary since the development of positive attitudes, through the promotion of feelings and favourable emotions, will facilitate a change in beliefs and expectations, favoring the approach of students towards science.
[ca] La Tecnologia de Reproducció Assistida (TRA) i la Fecundació In Vitro (FIV) han portat esperança a innombrables famílies infèrtils, però el procés implica moltes qüestions legals i ètiques que necessiten ser regulades mitjançant la promulgació de lleis pertinents a cada país, i encara que gairebé tots els estats membres de la Unió Europea (UE) han introduït la legislació pertinent, les disposicions específiques de les lleis varien, incloent l'anonimat de les donacions de gàmetes i els grups de concepcions que es poden sotmetre a Reproducció Assistida (TRA), aquest treball fa un estudi comparatiu de les diferències de les lleis dels estats membres en aquestes àrees. No hi ha una llei específica sobre reproducció assistida a l'àmbit de la UE, però a través de les directives i fonaments jurídics existents, explorem la justificació d'aquestes disposicions legals i intentem identificar les possibilitats d'una legislació harmonitzada sobre reproducció assistida a l'àmbit de la UE.

[en] Assisted Reproductive Technology (ART) and In Vitro Fertilization (IVF) have brought hope to countless infertile families, but the process involves many legal and ethical issues that need to be regulated by enacting relevant laws in each country, and although almost all European Union (EU) member states have introduced relevant legislation, the specific provisions of the laws vary, including the anonymity of gamete donations and the groups of conceptions that can undergo Assisted Reproduction (ART), this paper makes a comparative study of the differences in the laws of the member states in these areas. There is no specific law on assisted reproduction at the EU level, but through the existing directives and legal bases, we explore the rationale for these legal provisions and attempt to identify the possibilities for harmonized legislation on assisted reproduction at the EU level.
[ca] El present treball analitza la cobertura del fitxatge del jugador Nikola Mirotic, pel FC Barcelona, per part de les quatre capçaleres esportives líders a Espanya: Marca, AS, Mundo Deportivo i Sport. La recerca, a partir de l'anàlisi de les peces publicades durant el mes de juliol en aquests mitjans i, concretament, en l'entorn digital, permet observar diferències en el tractament de les informacions segons la ideologia de cada mitjà.

[en] This research analyzes the media coverage of player Nikola Mirotic's signing to FC Barcelona in the four sports media leaders in Spain: Marca, AS, Mundo Deportivo and Sport. The investigation, based on the analysis of the articles published in all of these media and specially on their digital editions during the month of july, reveals differences in the treatment of the informations according to each media's ideology.
[ca] En aquest article s'analitza la mortalitat a la ciutat de Barcelona a finals del segle XIX (1880-1889). Amb l'objectiu d'identificar el grau d'autocorrelació espacial i l'associació de la mortalitat amb diferents variables explicatives, s'han utilitzat diferents tècniques estadístiques d'anàlisis espacial i de regressió múltiple que permeten establir la influència de factors ambientals i espacials en les causes de mort dels 53 barris que conformaven la ciutat de Barcelona a finals del segle XIX. Les dades de mortalitat provenen de la recopilació del Registre Civil, realitzada per l'enginyer civil Pedro García Faria, en la seva proposta per extendre el sistema de clavegaram a la ciutat. La mortalitat de Barcelona mostra diferències significatives per barris i una elevada associació espacial en algunes causes de mort, entre les que destaquen les malalties transmesses per l'aigua i els aliments, especialment la gastroenteritits. La qualitat de l'entorn urbà ha demostrat tenir una més alta capacitat explicativa de les diferències en la mortalitat per barris que la que ofereix la variable densitat. La solidesa dels models de regressió de la mortalitat creix significativament quan es considera el retard espacial de la causa de mort.

[en] This paper explores mortality patterns in the city of Barcelona at the end of the nineteenth century (1880-1889). We use spatial statistics and regression analysis to examine the degree of spatial autocorrelation and explanatory factors (spatial and environmental) associated with a selection of mortality causes. Data come from the compilation prepared by civil engineer Pedro García Faria using data from the Vital Statistics register to demonstrate the need to extend the sewage system in Barcelona, given the relationship between lack of sewage and high mortality rates. Data are organized in 53 districts. Results shows that, first, the mortality of Barcelona varies significantly by district and presents a high degree of spatial association for certain mortality causes, specifically among water and food transmitted diseases, such as 'gastroenteritis'. Second, differences between districts are better explained by the quality of the environment than by the population density. In addition, the regression models perform significantly better when the spatial lag of the dependent variable is taken into account.
[ca] L'evidència científica avala els efectes positius de la natura en la salut mental i física en edat infantil. Un estudi publicat per investigadors de l'ICTA-UAB i el Barcelona Lab for Urban Environmental Justice and Sustainability (BCNUEJ), pioner en l'anàlisi espacial i de la composició de la naturalesa urbana en l'entorn escolar, ha identificat diferents patrons de desigualtat en l'exposició i l'accés als espais verds a la capital catalana. Els investigadors conclouen que aquests resultats haurien de tenir-se en compte a l'hora d'implementar programes de naturalització en els entorns escolars.

[en] Scientific evidence supports the positive effects of nature on mental and physical health in children. A study published by researchers from the ICTA-UAB and the Barcelona Lab for Urban Environmental Justice and Sustainability (BCNUEJ), a pioneer in spatial analysis and the composition of urban nature in the school environment, has identified different patterns of inequality in exposure and access to green spaces in the Catalan capital. The researchers conclude that these results should be taken into account when implementing naturalization programs in school settings.
[ca] Aquest projecte se centra en el disseny d'un report en Power BI per al departament de Salut, Seguretat, Medi Ambient i Protecció(HSES) d'una empresa líder en el sector de l'enginyeria. Es realitza amb el principal objectiu d'optimitzar els processos de gestió i visualització de dades de seguretat. Mitjançant la transició de fulls de càlcul Excel a un sistema unificat i automatitzat, el projecte aborda problemes com la duplicació de dades, formats inconsistents i la manca d'un registre històric complet. La solució proporciona informació en temps real i permet l'anàlisi d'indicadors clau de rendiment (KPI), millorant la presa de decisions i l'eficiència operativa. El sistema resultant millora la precisió de les dades, simplifica els fluxos de treball i garanteix la seguretat de la informació, establint les bases per a una adopció més àmplia de les eines d'intel·ligència empresarial dins l'organització.

[en] This project focuses on designing a Power BI dashboard for the Health, Safety, Environment and Security (HSES) department of a leading engineering company. The primary objective is to optimize the management and visualization of safety data. By transitioning from Excel spreadsheets to a unified and automated system, the project addresses issues such as data duplication, inconsistent formats and the lack of a comprehensive historical record. The solution provides real-time information and enables the analysis of key performance indicators (KPI), improving decision-making and operational efficiency. The resulting system improves data accuracy, streamlines workflows and ensures information security, laying the foundation for a broader adoption of business intelligence tools within the organization.
[ca] Es proposa, en primer lloc, una identificació del mot palante, no registrat en els diccionaris moderns d'espanyol. I s'analitza, després, el sentit que el terme "destrucció" -de bàrbars, naturalment- té en el discurs de Bartolomé de las Casas.

[en] An identification of the word palante, not recorded in modern Spanish dictionaries, is proposed. The complex meaning of the term "destruction" -of barbarians, of course- as used by Bartolomé de las Casas is also discused.
[ca] Els motius de la realització d'aquest estudi són explorar i conèixer l'abús de substàncies dins d'aquest col·lectiu, ja que és un col·lectiu poc estudiat i del qual se'n té poca informació i coneixement. L'objectiu d'aquest estudi és posar en rellevància els tipus de drogues que consumeixen els soldats durant la guerra, els factors que influeixen en el consum de drogues d'aquest col·lectiu i les repercussions que té el consum en els àmbits com la salut mental, en el seu retorn a casa i en la seva evolució. Aquest estudi es caracteritza per seguir un tipus de metodologia de revisió sistemàtica, és a dir que es recull informació d'articles prèviament i estrictament seleccionats per aquest estudi utilitzant un algoritme de cerca.

[en] The main reason for the realization of this study is to explore and know the abuse of substances within this group, it is a group that is not sufficiently studied and which there is not enough information and knowledge. The aim of this study is to highlight the types of drugs consumed by soldiers during the military service, the factors that influence the consumption of drugs in this group and the repercussions of consumption in areas such as the mental health, on their return home and on their evolution. This study is characterized by being a systematic review, this means that the information presented in this study is previously and strictly selected from the articles that have passed a filter.
[ca] Una de les opcions que es contemplen per transmetre continguts multimèdia i proporcionar accés a Internet a grups de usuaris mòbils és fer servir satèl·lits. Les condiciones de propagació del canal mòbil impliquen que d'una manera o altra haurem de garantir la qualitat de servei. Això té fins i tot més importància si tenim en compte que, en el cas d'accés a Internet, no es té la capacitat d'assumir cert percentatge de pèrdua de dades que tenim, per exemple, en la transmissió de so o vídeo (rebaixant la qualitat). Entre les principals alternatives per a aquesta classe d'entorns es troba la inclusió de codificacions a nivell de paquet. El funcionament d'aquesta tècnica es basa en incloure a la transmissió paquets redundants, obtinguts mitjançant un determinat algoritme. El receptor podrà recuperar la informació original que es volia enviar, sempre que hagi rebut una certa quantitat de paquets, similar a la quantitat de paquets originals. A aquest mecanisme se'l coneix com Forward Error Correction (FEC) a nivell de paquet. En aquesta memòria es valoren breument les alternatives existents i s'expliquen algunes de les codificacions per a FEC més importants. A continuació es realitza un estudi compartiu d'algunes d'elles: les variants de LDPC (Low Density Parity Check) conegudes com LDGM (Low Density Generator Matrix), i la codificació Raptor

[en] The use of satellites is one of the options considered to broadcast multimedia contents and to provide access to the Internet for groups of mobile users. The propagation conditions of mobile channel make necessary to guarantee the quality of service. This is even more important if we note that no data loss is allowed in the case of providing Internet access, while in sound or video transmissions it is (reducing the quality). One of the main alternatives which is being studied for this environments is the inclusion of packet level codifications. The basic idea of this technique is to include redundant packets in the transmission. These redundant packets can be obtained using a codification algorithm. The receiver will be able to recover all the original information provided it has received a certain amount of packets which will be similar to the amount of original packets. This technique is known as packet level Forward Error Correction (FEC). In this dissertation, the alternatives to FEC are briefly explained. Next, some of the most important packet level FEC codifications are explained. After that, a comparative study of some of them will be done, specifically the LDPC (Low Density Parity Check) variants known as LDGM (Low Density Generator Matrix) and the Raptor codification.
[ca] Aquest projecte pretén, a partir de les mateixes tècniques publicitàries utilitzades per agències creatives, donar a conèixer un músic emergent amb una campanya creativa de baix pressupost, fer-lo créixer com artista i fer que la seva música arribi a un públic més nombrós.

[en] This project aims to, using the same tecniques as in creative agencies, promote an emerging musician with a low budget creative campaign, make him grow as an artist and make his music reach a larger audience.
[ca] Aquest estudi aprofundeix en la naturalesa complexa de la migració transnacional de formació universitària a Barcelona, il·luminant diversos factors que configuren les experiències dels migrants i condueixen a la fragmentació social. Tot i que les investigacions anteriors han categoritzat principalment els migrants en funció dels perfils educatius, aquest article argumenta que les classes socioeconòmiques i sociolingüístiques relatives a escala global influeixen significativament en les oportunitats i privilegis dels migrants a la ciutat, especialment en relació amb la comunitat no migrant receptora. En ampliar la comprensió de la dinàmica migratòria, aquest estudi també amplia la noció d'enclavaments espacials només estrangers (Cocola-Gant & López-Gay 2020) per exposar la creació de bombolles socials que posen de manifest la importància de la competència lingüística en la integració social i les perspectives professionals. a Barcelona. L'article explora aquestes bombolles en profunditat per entendre com aquests factors poden fomentar un crisol d'èxit o perpetuar les divisions entre els grups lingüístics i ètnics, afectant finalment el teixit social de la ciutat. Les troballes demanen una major tolerància per aprofitar plenament el potencial de la seva diversa població resident, un enfocament integral de la dinàmica urbana que és crucial per fomentar un futur inclusiu i pròsper davant els creixents nivells de desigualtat i gentrificació de la ciutat.

[en] This study delves into the complex nature of transnational university-educated migration in Barcelona, shedding light on various factors that shape migrants' experiences and lead to social fragmentation. While previous research has primarily categorized migrants based on educational profiles, this paper argues that relative socioeconomic and sociolinguistic classes on a global scale significantly influence migrants' opportunities and privileges within the city, particularly in relation to the receiving non-migrant community. By expanding the understanding of migration dynamics, this study also expands the notion of foreign-only spatial enclaves (Cocola-Gant & López-Gay 2020) to expose the creation of social bubbles that highlight the importance of language proficiency in social integration and professional prospects in Barcelona. The article explores these bubbles in depth to understand how these factors can either foster a successful melting pot or perpetuate divisions among linguistic and ethnic groups, ultimately impacting the city's social fabric. The findings call for increased tolerance to fully harness the potential of its diverse resident population, a comprehensive approach to urban dynamics that is crucial for fostering an inclusive and thriving future in the face of the city's rising levels of inequality and gentrification.
[ca] Estònia i Catalunya comparteixen una situació lingüística similar (posttotalitària) però mostren dues respostes polítiques diferents a aquesta situació, especialment en el seu tractament del rus i el castellà. A Estònia, oficialment monolingüe, el rus és una llengua "estrangera " amb facilitats lingüístiques limitades (incloent-hi escoles en rus); a Catalunya, el castellà és una llengua (co)oficial amb amplis drets lingüístics (excloent-hi escoles en castellà). Aquest article identifica una sèrie d'àmbits en què les polítiques lingüístiques estonianes han estat motiu de controvèrsia pel que fa al compliment de les normes establertes pel Conveni Marc per a la Protecció de les Minories Nacionals. En tots els casos, la reacció d'Estònia a la crítica internacional ha consistit a adoptar una opció que ja era operativa a Catalunya. Basant-se en això, l'article sosté que Catalunya podria ser un model per a Estònia (no a l'inrevés) i que Estònia podria acabar convertint-se en una comunitat política bilingüe de la mateixa mena que Catalunya.

[en] Estonia and Catalonia share a similar (post-totalitarian) linguistic situation but show two different political responses to it, especially in their treatment of Russian and Spanish. In officially monolingual Estonia, Russian is a "foreign" language with limited linguistic facilities (including Russian-medium schools); in Catalonia, Spanish is a (co)official language with extensive linguistic rights (excluding Spanish-medium schools). This paper identifies a number of areas in which Estonian language policies have been controversial with respect to the compliance with the standards set forth by the Framework Convention for the
[ca] La visió tradicional del pensament ètic de Schopenhauer és veure la renúncia de la voluntat- de-viure com la resposta més vertadera i més ètica a un món com el nostre, en què el patiment és enorme, endèmic i no redimit. Des d'aquesta perspectiva, l'ètica de la compassió, que a Sobre el fonament de la moral Schopenhauer resumeix en el principi "No facis mal a ningú sinó més aviat ajuda a tothom en la mesura que puguis", és la segona millor forma de viure, valuosa tan sols com un pas en el camí vers "salvar-se" de la voluntat- de-viure mitjançant la renúncia completa. En aquest treball suggerim que aquesta imatge tradicional de l'ètica de la compassió com una estació de pas en el camí vers l'opció normativament preferible de la renúncia amaga un conflicte fonamental al cor del pensament ètic de Schopenhauer. En el seu lloc, argumentem que Schopenhauer ha d'interpretar-se en tant que ofereix dos ideals independents i mútuament antagònics de l'ètica: la compassió i la renúncia. Després, posant el "resignacionisme" de Schopenhauer entre parèntesis, explorem el seu ideal de compassió i oferim una reconstrucció de l'ètica de Schopenhauer que defensa l'existència de "graus de valor inherent" entre els éssers vius. El nostre objectiu és demostrar amb aquesta reconstrucció que Schopenhauer ofereix una combinació d'ètica kantiana i ètica del sentit moral que té una considerable originalitat i resulta atractiva des del punt de vista de la teorització ètica contemporània.

[en] The traditional view of Schopenhauer's ethical thought is to see renunciation from the will-to-life as the truest, most ethical response to a world such as ours in which suffering is tremendous, endemic, and unredeemed. In this view, Schopenhauer's ethics of compassion, which he encapsulates in On the Basis of Morality in the principle "Harm no one; rather help everyone to the extent that you can" is a second best way of living, valuable only as a step along the path to "salvation" from the will-to-life in complete renunciation. In this paper, we suggest that this traditional picture of the ethics of compassion as ultimately a way station to the normatively preferable option of renunciation masks a fundamental conflict at the heart of Schopenhauer's ethical thought. Instead, we argue, Schopenhauer should be interpreted as offering two independent, mutually antagonistic ethical ideals: compassion and renunciation. Bracketing Schopenhauer's resignationism, we then pursue his ideal of compassion and offer a reconstruction of Schopenhauer's ethics that espouses 'degrees of inherent value' among living beings. We aim to show that on this reconstruction, Schopenhauer offers a hybrid Kantian/moral sense theory of ethics that has considerable novelty and philosophical attractions for contemporary ethical theorizing.